शीर्षक: जहां समलैंगिक होने की सज़ा मौत है...\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
24 साल का मेडिकल छात्र तमीम एक ऐसे खुशकिस्मत हैं, जो इराक से लेबनान भाग निकले और इस सजा से बच निकले.

उन्होंने अपनी कहानी ख़ुद बयां की है. विस्तार से पढ़ें.

'समलैंगिकता बीमारी है'

हमारे समाज में गे होने का मतलब है मौत. जब इस्लामिक स्टेट ऐसे लोगों की जान लेता है तो ज़्यादातर लोग खुश होते हैं क्योंकि वो सोचते हैं कि हम बीमार हैं.

मुझे इस बात का पहली बार अंदाज़ा उस वक़्त हुआ जब मैं 13 या 14 बरस का था.

समाप्त

मैं खुद भी सोचता था कि समलैंगिकता एक बीमारी है. कॉलेज में पहले साल की पढ़ाई के दौरान मैंने इसके लिए उपचार लेना शुरू किया.

मैं मुसलमान परिवार से हू्ं लेकिन मेरा पुराना ब्वॉयफ्रेंड ईसाई था और मेरे कई दोस्त ईसाई थे. मैं उनके साथ बाहर जाता था.

साल 2013 में मेरा अपने साथ पढ़ने वाले छात्र उमर से ईसाइयों के साथ रहने की वजह से झगड़ा हो गया. उमर बाद में इस्लामिक स्टेट के साथ जुड़ गया.

मेरे एक दोस्त ने उसे बताया कि मैं समलैंगिक होने की वजह से उपचार ले रहा हूं और मुश्किल दौर से गुजर रहा हूं, इसलिए वो मेरे साथ नरमी से पेश आए.

यातना

मुझे लगता है कि मेरे दोस्त के इरादे नेक थे लेकिन उसकी वजह से जो कुछ हुआ उसने मेरी ज़िंदगी तबाह कर दी.

नवंबर 2013 में उमर ने अपने दो दोस्तों के साथ मुझ पर हमला किया. मैं घर लौट रहा था.

उन्होंने मुझे पीटा. मुझे ज़मीन पर गिरा दिया और मेरे सिर का मुंडन कर दिया.

उन्होंने मुझसे कहा, "ये फिलहाल तुम्हारे लिए एक सबक है क्योंकि तुम्हारे पिता एक मज़हबी आदमी हैं."

वो कहना चाहते थे कि मेरे पिता की वजह से मुझे ज़िंदा छोड़ रहे हैं.

दोबारा पिटाई

मैंने कुछ दिन के लिए शहर छोड़ दिया. मैं मार्च 2014 में वापस लौटा. मैंने एक बार फिर उमर को नाराज़ कर दिया.

मैंने कहा कि गैरमुस्लिमों को 'जिज़िया' नहीं देना चाहिए. जिज़िया एक कर है जो गैर-मुस्लिम एक मुस्लिम सरकार को देते हैं.

मैं यूनिवर्सिटी के बाथरूम में हाथ धो रहा था तभी उसने और दूसरे लोगों ने मुझ पर हमला कर दिया.

वो पीछे से आए लेकिन मैंने उनमें से एक को उसकी हरी घड़ी की वजह से पहचान लिया. उन्होंने ठोकरें मार-मार कर मुझे आधा बेहोश कर दिया. मैंने एक महीने के लिए यूनिवर्सिटी जाना बंद कर दिया.

फाइनल परीक्षा के बीच आईएस ने कब्ज़ा कर लिया. उमर ने मुझे फोन किया और कहा कि मैं अपने गुनाहों की तौबा करूं और उनके साथ जुड़ जाऊं. मैंने फोन काट दिया.

4 जुलाई...